钦定古今图书集成/理学汇编/字学典/第072卷 > 《宋黄伯思法帖刊误》 > 《第十王大令书下》
## 钦定古今图书集成/理学汇编/字学典/第072卷 > 《宋黄伯思法帖刊误》 > 《第十王大令书下》

“吾当托桓江州助汝帖。”米以为张长史书，虽未必然，
要非大令书也。案：此帖不至恶，但纵任近俗，无晋世
清韵，真非大令书，但殊不知亦写右军帖词耳。张彦
远《右军帖》录有此语，此卷亡其半，其上略云：“汝决欲
来下。”〈张录于来下之字下有三十九字续帖略同〉《上方大枋》想汝不过数
枋足人方足。〈张录云人力当粗足〉不果尔可白吾，当托桓《江州》
助汝。

《续帖》逸少部中有前段结字，殊应模矩。盖王氏子弟
临逸少书，胜此远矣。

“疾不退”，至《分张帖》，诸大草字语类江表人“元度何来”，
亦似逸少语，其字皆张长史藏真辈伪作，或自书《二
王帖》语耳。与第二卷“知汝殊愁”及藏真，长史部中诸
帖一手也。豹奴，桓嗣也，王氏甥，故二王帖中时及之，
如云“豹奴晚归家”之类。然此豹奴惟省一书帖，亦后
人依放。

极热敬，惟《府君帖》云，“来时几得问，希此消息，极闷闷。”
又云“意甚无赖，君有好药”云云，极济事耶？又《服油帖》
云，“不至绝艰辛也。”皆近世俗言，字势亦不至佳，非王
氏帖明甚。〈帖云意甚无赖君有好药必时复与府中多少极济事邪〉
“七月二日献之白”七字人伪作也。下章草云“孙权据
有江东，以历三世”，亦《蜀志》中语，与第五卷章草不可
争锋也。语相接，字虽大小异，乃一人书语已见本章。
此段“世”字阙中画，盖唐人临摹时去之以避讳，犹今
集法帖时“殷敬”二字，多省其波也。但“东连吴会”与“用
武之国”，“连”“武”二字章草体差相乱，摹者谬互，置之
复面《悲积》《宋、齐人书》。

嫂等帖，王氏书，亦非。大令。

《鹅群帖》，前辈谓此墨帖乃大令真笔。仆观此书殊不
恶，但怒张狂劲，无晋诸贤韵味。而前辈乃云，“此帖笔
势险远，如从空中数丈外掷下，恐是真笔。”此非仆之
所敢知也。又此帖词云“崇虚刘道士，鹅群并复归也，
献之等须向彼谢之。”亦非当时尺牍体。盖以大令父
逸少尝书《道德经》换鹅，而山阴昙“村道士，举群赠
之”，故以此事傅会作是帖耳。案崇虚馆乃宋明帝泰
始四年建。子敬晋人，相去亡虑五十馀年，何得已称
之，其伪可无疑。又按魏收《释老志》，太和十五年，诏立
道家寺宇于桑干之阴，名崇虚寺，去晋愈远矣。予前
所校量诸书，讵敢自谓竟理，要非臆决目论。盖书虽
小道，亦六艺之一，能之既艰，知亦匪易。然天下理当
为天下士言之。真赏难遇，岂独论《书》哉。